Vila Rebar
<s>Vila Rebar poznata je vila na južnim padinama Medvednice, iznad Gračana.</s><s>Vila je najpoznatija po tome što je bila u vlasništvu Ante Pavelića, poglavnika Nezavisne Države Hrvatske.</s><s>Dvadesetih godina dvadesetog stoljeća na mjestu vile Rebar bila je lovačka kuća.</s><s>1932. godine grad ondje gradi vilu.</s><s>U šumi iznad današnjih ostataka vile nalazi se i staro tenisko igralište.</s><s>Vila Rebar podignuta je prema projektu Ivana Zemljaka i dograđivana u periodu nakon Drugog svjetskog rata.</s><s>Tijekom Drugog svjetskog rata vilu je koristio Ante Pavelić kao vlastitu rezidenciju koja je bila njegovo "Orlovo gnijezdo".</s><s>Oko Vile Rebar je Ante Pavelić dao izgraditi nekoliko bunkera i tunelsko sklonište u sklopu vile.</s><s>Vila Rebar povezana je s tim bunkerima uskim podzemnim evakuacijskim tunelima, u kojima su se on i njegova obitelj ondje trebali skloniti u slučaju vrlo opasne situacije.</s><s>Spominje se da tuneli imaju kilometarski tok.</s>

<s>Nakon Drugog svjetskog rata, vila Rebar je pretvorena u dječje odmaralište i planinarsko-izletnički dom, a kasnije u ekskluzivni hotel i restoran "Risnjak" koji je potom izgorio 1980. godine.</s><s>Nije poznat točan razlog požara, ali navodno ga je prouzročio bivši zaposlenik restorana.</s><s>Od stare vile Rebar preživili su samo kameni dio, dio gdje je nekoć bio parking i dugački tuneli u podzemlju.</s>

<s>Vila Rebar bila je iznimno velika, prekrivena zelenim crijepom.</s><s>Iz vile su dva ulaza vodila u tunele, jedan ulaz se nalazio u prizemlju, a drugi na katu.</s><s>Zagrebački vatrogasci koristili su tunele ove zagrebačke vile za vježbe.</s><s>Izlazi iz tih tunela nalaze se blizu sljemenskih puteva i danas ih je gotovo nemoguće vidjeti s ceste.</s><s>Legende govore kako je vila Rebar ukleta, baš kao i tuneli ispod nje.</s>

<s>Devedesetih godina 20. stoljeća u tim su tunelima i skloništima navodno bile organizirane divlje zabave zagrebačke mladeži.</s><s>Sve je krenulo techno-rave zabavom Under City Rave koja se je 1993. godine održala u Tunelu Griču ispod Zagreba, a o zabavi je izvještavao i MTV.</s><s>Priča se kako je nekoliko takvih zabava bilo održano i u ostatcima Vile Rebar.</s>

<s>Izvori</s>

<s>Građevine u Zagrebu</s>

